11. klase

**1. modulis: Plaukstošas personības**

**Tēma: Kāds es vēlos būt?**

**Tēmas atsegums**

**Tēmas apguve strukturēta trīs nodarbībās:**

1. nodarbība – Kāds varētu būt manas dzīves projekts?

2. nodarbība – Ko darīt ar brīvo laiku?

3. nodarbība – Skola: “mocības” vai iespējas?

**Tēmas apguves mērķi**

***Zināšanas: veicināt priekšstatu veidošanos par to,***

* ka dzīves mērķa (dzirksts) atrašana ir viens no laimes faktoriem;
* kas jāņem vērā savas dzīves projekta veidošanā;
* kas ir slinkums un prokrastinācija;
* kā izmantot savu brīvo laiku;
* kas ir jēgpilna mācīšanās.

***Morālās prasmes: sekmēt šādu morālo ieradumu veidošanos skolēnos:***

* Meklēt un uzturēt savas dzīves aicinājumu (dzirksti) un iedvesmas avotus;
* jēgpilni izmantot savu brīvo laiku;
* pārvarēt savu slinkumu un prokrastināciju;
* novērtēt mācību procesu un cienīt izglītības iestādi;
* koncentrēties uz mācībām;
* veicināt pozitīvu mācību vidi.

**Tēmā aplūkotās vērtības un tikumi**

|  |  |  |
| --- | --- | --- |
|  | **No Vidējas izglītības standarta** | **Papildus no programmas “e-TAP”** |
| **Vērtības** | Cilvēka cieņa, brīvība, darbs | Aicinājums, cilvēka dzīves misija, laiks, patiesība |
| **Tikumi** | Gudrība, drosme, atbildība, centība, darba tikums | Pašiedziļināšanās, pašiniciatīva, pašdisciplinētība, priecīgums, apņēmība. |

**Tikumu praktizēšanas iespējas**

* 1. nodarbībā 6. slaidā skolēni precizē, no kuras prokrastinācijas izpausmes viņi gribētu tik vaļā.
* 1. nodarbībā 7. slaidā skolēni taisa prokrastinācijas pārvarēšanas plānu.
* 2. nodarbībā 3. slaidā skolēni pārdomā, cik apzināti viņi izmanto savu brīvo laiku.
* 3. nodarbībā 6. slaidā skolēni pārdomā jautājumu - kas ir vissvarīgākais, ko es gribu iegūt savā izglītībā?